**Zamestnajte sa už teraz v budúcej predajni Kauflandu v Tvrdošíne**

Maloobchodná sieť tento rok na jeseň otvorí svoju prvú predajňu aj na hornej Orave, v Tvrdošíne. Nových kolegov však hľadá už teraz. Zoznámte sa s prácou v Kauflande.

Obchod dáva priestor naučiť sa každý deň niečo nové. V dynamickom prostredí, v pravidelnom kontakte so zákazníkmi nie je vôbec čas na monotónnosť, a to na všetkých pozíciách. „**Do novej predajne v Tvrdošíne momentálne hľadáme kolegov na vedúce pozície – Vedúcich oddelení a Vedúcich skupín tovarov. Čoskoro tiež otvoríme pozíciu Pracovník prevádzky obchodu, kam budeme hľadať kolegov, ktorí budú pracovať pri pokladniciach, pultoch, v pekárni, či iných oddeleniach v rámci predajne,“** hovorí Andrej Kulaviak, vedúci oddelenia, ktoré v Kauflande zodpovedá hlavne za nábor nových zamestnancov.

U kandidátov na vedúce pozície je výhodou, ak majú pracovné skúsenosti v sektore obchodu, s vedením ľudí a majú schopnosť organizovať si prácu. U ostatných zamestnancov v predajni je to najmä prozákaznícky prístup a záujem o prácu v obchode. **„Noví kolegovia najskôr absolvujú zaškolenie v niektorej z našich aktuálnych predajní, aby sa zapracovali a pripravili na nové pôsobisko. Zaúčanie je na dohode v rámci možností úspešných kandidátov na otvorené pozície. Sme flexibilná firma a radi sa prispôsobíme,“** vysvetľuje A. Kulaviak proces prípravy nových zamestnancov na prácu v reťazci.

**Atraktívne pracovné výhody**

Zamestnanci Kauflandu majú nadštandardné finančné ohodnotenie, ktoré je vyššie ako priemer v maloobchodnom odvetví. Okrem atraktívnej mzdy reťazec svojim zamestnancom ponúka v závislosti od odpracovaných rokov vernostnú dovolenku nad rámec zákona, finančné príspevky za pracovné výročia, príspevky pri rôznych životných príležitostiach, ako je svadba, narodenie dieťaťa, či životné jubileum. Pre nových kolegov má prepracovaný systém zaškolenia pri nástupe a pravidelné školenia počas celého pracovného pomeru.

Veľa benefitov zameriava aj na ochranu a podporu zdravia zamestnancov. **Vo všetkých predajniach aj v centrálnom sklade v Ilave má priamo vo vzduchotechnike nainštalované certifikované dezinfekčné zariadenia, zamestnancom denne poskytuje respirátory a neustále sa stará o bezpečné prostredie pre zamestnancov aj zákazníkov.** Bez ohľadu na dĺžku zamestnania získavajú všetci zamestnanci pravidelný prísun ovocia, vianočný balíček, darčekové poukážky a majú možnosť využiť aj kartu Multisport a rôzne zľavy u obchodných partnerov Kauflandu. V neposlednom rade sa Kaufland stará o príjemnú pracovnú atmosféru a podporu dobrých vzťahov na pracovisku.

**Prečo si vybrať prácu v Kauflande?**

**„S prácou u nás každý uchádzač získa garantovaný nárast mzdy počas nasledujúcich rokov a stabilné pracovné miesto u TOP zamestnávateľa. Ponúkame priestor pre špecializáciu aj osobnostný rozvoj každému, kto má záujem rásť práve s nami,“** dopĺňa Andrej Kulaviak.

Všetky aktuálne voľné pozície, vrátane novej predajne v Tvrdošíne, nájdete na stránke **kariera.kaufland.sk.**